pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.แรงงาน “พิพัฒน์” เปิดงานครบรอบ 38 ปี “วัน จป.” ปลื้มอัตราการประสบอันตรายจากการทำงานลดลงเกินเป้า
วันศุกร์ที่ 10 พฤศจิกายน 2566
10/11/2566
รมว.แรงงาน “พิพัฒน์” เปิดงานครบรอบ 38 ปี “วัน จป.” ปลื้มอัตราการประสบอันตรายจากการทํางานลดลงเกินเป้า
รมว.แรงงาน “พิพัฒน์” เปิดงานครบรอบ 38 ปี “วัน จป.” ปลื้มอัตราการประสบอันตรายจากการทํางานลดลงเกินเป้า
รมว.แรงงาน “พิพัฒน์” เป็นประธานในพิธีเปิดงานครบรอบ 38 ปี “12 พฤศจิกายน วันเจ้าหน้าที่ความปลอดภัยในการทํางาน” ชูนโยบาย Safety Thailand ตั้งเป้าอัตราการประสบอันตรายลดลงร้อยละ 4 ต่อปี พร้อมชื่นชม ปี 66 ลดลงเกินเป้า
วันนี้ (10 พ.ย. 66) นายพิพัฒน์ รัชกิจประการ รัฐมนตรีว่าการกระทรวงแรงงาน เปิดเผยในฐานะประธานในพิธีเปิดงาน “12 พฤศจิกายน วันเจ้าหน้าที่ความปลอดภัยในการทํางาน ประจําปี พ.ศ. 2567” ณ ห้องประชุมกระทรวงแรงงาน
ชั้น 5 ว่า กระทรวงแรงงานให้ความสําคัญในการดูแลด้านความปลอดภัยและสุขภาพอนามัยของผู้ใช้แรงงาน ร่วมกับ
ทุกภาคส่วนที่เกี่ยวข้องมาอย่างต่อเนื่อง โดยยกระดับการขับเคลื่อนตามนโยบายความปลอดภัย และอาชีวอนามัยของประเทศไทยหรือที่เรียกว่า Safety Thailand และมีการกําหนดให้นายจ้างของสถานประกอบกิจการต้องจัดให้มีบุคลากร
เข้ามาช่วยบริหารจัดการด้านความปลอดภัยฯ ในสถานประกอบกิจการ ตั้งแต่ปี พ.ศ. 2528 ซึ่งเรียกว่า “เจ้าหน้าที่
ความปลอดภัยในการทํางาน” หรือ จป. ปฏิบัติหน้าที่เกี่ยวกับการให้คําปรึกษา แนะนํา ดําเนินการตรวจสอบ ประเมินอันตรายในการทํางานให้แก่นายจ้างและลูกจ้าง เพื่อนําไปสู่การปรับปรุงแก้ไขเพื่อให้เกิดสภาพความปลอดภัยต่อคนทํางาน ปราศจากอุบัติเหตุและโรคจากการทํางาน โดยในช่วงหลายปีผ่านมา และในปีงบประมาณ พ.ศ.2567 นี้ กรมสวัสดิการและคุ้มครองแรงงานได้กําหนดเป้าหมายของการประสบอันตรายฯ (กรณีร้ายแรง) ต้องลดลงไม่น้อยกว่าร้อยละ 4
ซึ่งจากผลการดําเนินงานที่ผ่านมาพบว่าแนวโน้มอัตราการประสบอันตรายจากการทํางาน (กรณีร้ายแรง) ลดลงอย่างต่อเนื่องถือเป็นเรื่องที่น่าชื่นชมที่พบว่าอัตราการประสบอันตรายจากการทํางาน (กรณีร้ายแรง) ปี 2566 ลดลงร้อยละ 4.05
เมื่อเทียบกับปี 2565 ที่ผ่านมา
ด้าน นางโสภา เกียรตินิรชา ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการ
และคุ้มครองแรงงาน กล่าวว่า ในอดีตเจ้าหน้าที่ความปลอดภัยในการทํางาน จะมีบทบาทเฉพาะในสถานประกอบกิจการของตนเองเท่านั้น แต่ต่อมา กรมฯ ได้มีการส่งเสริมให้มีการพัฒนาและขยายการมีส่วนร่วมออกสู่ภายนอกสถานประกอบกิจการ จนกระทั่งปี พ.ศ. 2557 ได้มีการรวมตัวกันของเจ้าหน้าที่ความปลอดภัยในการทํางานในรูปแบบชมรม/สมาคมเครือข่ายความปลอดภัยในการทํางาน เพื่อสร้างความเข้มแข็ง และแลกเปลี่ยนองค์ความรู้ระหว่างผู้ที่ปฏิบัติงานด้านความปลอดภัย ตลอดจนร่วมขับเคลื่อนงานด้านความปลอดภัยและอาชีวอนามัยร่วมกับภาครัฐ และมีส่วนร่วมรับผิดชอบต่อสังคมให้มากขึ้น ปัจจุบันมีจํานวน 90 ชมรมทั่วประเทศ อีกทั้งได้กําหนดให้วันที่ 12 พฤศจิกายนของทุกปี เป็น “วันเจ้าหน้าที่ความปลอดภัยในการทํางาน” และผลักดันให้มีบทบาทในการขับเคลื่อนงานความปลอดภัยและอาชีวอนามัยในสถานประกอบกิจการ ตลอดจนชุมชนบริเวณโดยรอบให้เกิดการตระหนักรู้ด้านความปลอดภัย โดยนําความรู้ความสามารถขยายผล
เพื่อสร้างความปลอดภัยให้กับชุมชนและสังคม ผ่านกิจกรรมสาธารณประโยชน์ อาทิ การให้ความรู้ด้านความปลอดภัย
ในชีวิตประจําวัน และการฝึกซ้อมอพยพหนีไฟในสถานศึกษา เป็นต้น
รัฐบาลไทย-ข่าวทำเนียบรัฐบาล-“สุริยะ” เผยนโยบายค่ารถไฟฟ้าสีแดง - สีม่วง 20 บาทตลอดสายวันแรก ประชาชนตอบรับดี ยืนยันเดินหน้าต่อเนื่อง ไม่ได้สิ้นสุดมาตรการแค่ 30 พ.ย. 67
วันศุกร์ที่ 10 พฤศจิกายน 2566
10/11/2566
“สุริยะ” เผยนโยบายค่ารถไฟฟ้าสีแดง - สีม่วง 20 บาทตลอดสายวันแรก ประชาชนตอบรับดี ยืนยันเดินหน้าต่อเนื่อง ไม่ได้สิ้นสุดมาตรการแค่ 30 พ.ย. 67
“สุริยะ”เผยนโยบายค่ารถไฟฟ้าสีแดง-สีม่วง 20 บาทตลอดสายวันแรก ประชาชนตอบรับดี ยืนยันเดินหน้าต่อเนื่อง ไม่ได้สิ้นสุดมาตรการแค่ 30 พ.ย. 67 แจงกําหนดเพื่อประเมินผลรายปี ประกอบการพิจารณาในปีถัดไป ชี้ช่วยแก้ปัญหามลพิษ PM 2.5 ลดภาระค่าเดินทางให้พี่น้องประชาชน
“สุริยะ” เผยนโยบายค่ารถไฟฟ้าสีแดง - สีม่วง 20 บาทตลอดสายวันแรก ประชาชนตอบรับดี ยืนยันเดินหน้าต่อเนื่อง ไม่ได้สิ้นสุดมาตรการแค่ 30 พ.ย. 67 แจงกําหนดเพื่อประเมินผลรายปี ประกอบการพิจารณาในปีถัดไป ชี้ช่วยแก้ปัญหามลพิษ PM 2.5 ลดภาระค่าเดินทางให้พี่น้องประชาชน ตามนโยบาย “Transport Future for All: คมนาคมแห่งอนาคต เพื่อประชาชนทุกคน”
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เปิดเผยว่า ตามที่เมื่อวานนี้ (16 ตุลาคม 2566) ที่ประชุมคณะรัฐมนตรี (ครม.) มีมติอนุมัติมาตรการอัตราค่าโดยสารสูงสุด 20 บาทตลอดสาย ตามนโยบายรัฐบาล สําหรับรถไฟชานเมืองสายสีแดง สายนครวิถี (กรุงเทพอภิวัฒน์ - ตลิ่งชัน) และสายธานีรัถยา (กรุงเทพอภิวัฒน์ - รังสิต) ของการไฟแห่งประเทศไทย (รฟท.)และรถไฟฟ้ามหานคร (MRT) สายฉลองรัชธรรม (สายสีม่วง) ของการรถไฟฟ้าขนส่งมวลชนแห่งประเทศไทย (รฟม.) เพื่อช่วยลดภาระค่าครองชีพให้แก่ประชาชนนั้น
ทั้งนี้ จากการประกาศใช้มาตรการค่าโดยสารรถไฟฟ้าชานเมืองสายสีแดง และรถไฟฟ้า MRT สายสีม่วง ในอัตราค่าโดยสารสูงสุด 20 บาทตลอดสายนั้น รฟท. และ รฟม. ได้รายงานถึงผลการสอบถามความพึงพอใจของผู้ใช้บริการ พบว่า ผู้โดยสารส่วนใหญ่ให้ผลตอบรับเป็นอย่างดี เนื่องจากช่วยลดภาระค่าใช้จ่ายในการเดินทาง รวมถึงดึงดูดให้ประชาชนหันมาใช้ระบบขนส่งสาธารณะระบบรางมากขึ้น
นายสุริยะ กล่าวต่อว่า จากการที่ ครม. อนุมัติมาตรการอัตราค่าโดยสารรถไฟฟ้า ทั้ง 2 สายสูงสุด 20 บาทตลอดสาย โดยระบุจนถึงวันที่ 30 พฤศจิกายน 2567 นั้น ยืนยันว่า เมื่อครบกําหนดในช่วงวันดังกล่าว จะยังไม่ได้มีการยกเลิกมาตรการอัตราค่าโดยสารรถไฟฟ้าสูงสุด 20 บาทตลอดสาย และจะใช้มาตรการนี้อย่างต่อเนื่อง เพื่อช่วยเหลือและลดค่าครองชีพให้กับพี่น้องประชาชน ตามนโยบาย “Transport Future for All: คมนาคมแห่งอนาคต เพื่อประชาชนทุกคน”
ส่วนการกําหนดระยะเวลาในวันที่ 30 พฤศจิกายน 2567 ตามที่เสนอเรื่องต่อ ครม. นั้น ดําเนินการตามพระราชบัญญัติวินัยการเงินการคลังของรัฐ พ.ศ. 2561 ที่กระทรวงคมนาคมจะต้องประเมินผลการดําเนินมาตรการเป็นรายปี โดยพิจารณาจากปัจจัยต่าง ๆ ที่เกี่ยวข้อง อาทิ ปริมาณผู้โดยสาร และรายได้ ซึ่งจะส่งผลต่อภาระการชดเชยจากภาครัฐ และคํานึงถึงความสะดวกสบายในการเดินทางและการช่วยลดภาระค่าใช้จ่ายในการเดินทางของประชาชน เป็นต้น เพื่อใช้ประกอบการพิจารณาการดําเนินมาตรการดังกล่าวในปีถัดไป
อย่างไรก็ตาม การเสนอต่ออายุมาตรการ 20 บาทตลอดสายในปีหน้า รัฐจะชดเชยเงินรายได้ในจํานวนที่ลดลง เนื่องจากจะมีปริมาณผู้โดยสารที่เพิ่มขึ้น จึงต้องประเมินผลมาตรการเป็นรายปี ซึ่งนับเป็นการสนับสนุนให้ประชาชนหันมาใช้บริการสาธารณะ ลดภาระค่าใช้จ่ายในการเดินทางให้กับประชาชน ลดภาวะมลพิษ และการใช้พลังงานภายในประเทศ สนับสนุนให้เกิดการหมุนเวียนทางเศรษฐกิจในระดับมหภาค จากการเพิ่มการเดินทางของประชาชน เพื่อกระตุ้นเศรษฐกิจ และยกกระดับคุณภาพชีวิตของประชาชนให้เท่าเทียมในการเข้าถึงระบบขนส่งสาธารณะด้วย
*********** 17 ตุลาคม 2566 ************
รัฐบาลไทย-ข่าวทำเนียบรัฐบาล-นายชาครีย์ บำรุงวงศ์ ที่ปรึกษาด้านเศรษฐกิจการขนส่งทางบกกระทรวงคมนาคม ร่วมเป็นสักขีพยานพิธีลงนามในหนังสือแสดงเจตจำนงฉบับใหม่
วันศุกร์ที่ 10 พฤศจิกายน 2566
นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบกกระทรวงคมนาคม ร่วมเป็นสักขีพยานพิธีลงนามในหนังสือแสดงเจตจํานงฉบับใหม่
...
นายชยธรรม์ พรหมศร ปลัดกระทรวงคมนาคม มอบหมายให้ นายชาครีย์ บํารุงวงศ์
ที่ปรึกษาด้านเศรษฐกิจการขนส่งทางบก ร่วมเป็นสักขีพยานพิธีลงนามในหนังสือแสดงเจตจํานงฉบับใหม่ (ปี 2567 - 2571) และเข้าร่วมงานเฉลิมฉลองครบรอบความสัมพันธ์ระหว่างการท่าเรือแห่งประเทศไทย (กทท.) และรัฐบาลแคว้นแฟลนเดอร์ส ราชอาณาจักรเบลเยียม ครบรอบ 30 ปี ในวันที่ 9 พฤศจิกายน 2566 ณ ทําเนียบเอกอัครราชทูตเบลเยียมประจําประเทศไทย ในการนี้ นายชาครีย์ บํารุงวงศ์ ได้ให้นายฟิลิป โบลเอท (Secretary-General of Flanders Ministry of Mobility and Public Works) ผู้แทนรัฐบาลแคว้นแฟลนเดอร์ส ราชอาณาจักรเบลเยียมและคณะเข้าพบ เพื่อประชุมหารือเกี่ยวกับโอกาสในการพัฒนาความร่วมมือระหว่างกระทรวงคมนาคมกับรัฐบาลแคว้นแฟลนเดอร์สในมิติการคมนาคมขนส่งด้านอื่น ๆ โดยมีผู้แทนจากหน่วยงานในสังกัดกระทรวงคมนาคม ได้แก่ ศูนย์ปฏิบัติการความปลอดภัยคมนาคม (ศปภ.คค.) สํานักงานคณะกรรมการค้นหาและช่วยเหลืออากาศยานและเรือที่ประสบภัย (สกชย.) สํานักงานสืบสวนอุบัติเหตุทางน้ํา (สอน.) และสํานักงานคณะกรรมการสอบสวนอุบัติเหตุและอุบัติการณ์ของอากาศยาน (สสอ.) เข้าร่วมประชุม ณ ห้องประชุมกระทรวงคมนาคม
กทท. และรัฐบาลแคว้นแฟลนเดอร์ส ได้ลงนามในข้อตกลงความร่วมมือมิตรภาพ (Friendship Agreement) ร่วมกัน เมื่อวันที่ 23 พฤศจิกายน 2535 เพื่อประสานความร่วมมือด้านการขนส่งทางน้ําและพัฒนาด้านต่าง ๆ ที่เกี่ยวข้องกับกิจการท่าเรือระหว่างกัน โดยมีกิจกรรมและโครงการที่ดําเนินการร่วมกัน อาทิ การจัดสัมมนาเชิงวิชาการ ฝึกอบรม ทุนการศึกษา และการแลกเปลี่ยนข้อมูลด้านการบริหารจัดการ การประกอบการท่าเทียบเรือ และการพัฒนากิจการท่าเรือระหว่างกัน และได้จัดทําหนังสือแสดงเจตจํานง (LOI) เพื่อกําหนดกิจกรรมและโครงการที่จะดําเนินการร่วมกันภายในกรอบระยะเวลา 3 ปี ซึ่งในปี 2566 ทั้งสองฝ่ายได้ตกลงขยายขอบเขต LOI ฉบับใหม่ จากกรอบระยะเวลา 3 ปี เป็น 5 ปี (2567 – 2571) โดยมีหัวข้อกิจกรรมภายใต้ LOI ฉบับใหม่ ได้แก่ 1) การสนับสนุนหน่วยงานของ Flemish Companies 2) การจัดสัมมนาในระดับภูมิภาค 3) การแลกเปลี่ยนข้อมูล 4) พันธมิตรทางวิชาการ 5) ทุนการศึกษาและการฝึกอบรมระยะสั้น 6) การจัดฝึกอบรมให้แก่เจ้าหน้าที่จากรัฐบาลแคว้นแฟลนเดอร์ส 7) ความช่วยเหลือด้านความเชี่ยวชาญอื่น ๆ 8) การส่งเสริมความร่วมมือในกรอบ Mekong River Commission และ 9) การส่งเสริมความร่วมมือในกรอบ Asean
สําหรับการประชุมหารือเกี่ยวกับโอกาสในการพัฒนาความร่วมมือระหว่างกระทรวงคมนาคมกับรัฐบาลแคว้นแฟลนเดอร์สในมิติการคมนาคมขนส่งด้านอื่น ๆ ได้มีการนําเสนอความร่วมมือที่เป็นไปได้ระหว่างกัน อาทิ การถ่ายทอดองค์ความรู้และความเชี่ยวชาญระหว่างเบลเยียมและไทยทั้งในการจัดเก็บข้อมูลเชิงลึก เพื่อวิเคราะห์สาเหตุของการเกิดอุบัติเหตุบนท้องถนนของไทย รวมถึงการแลกเปลี่ยนผู้เชี่ยวชาญ และการจัดหลักสูตรฝึกอบรมเพื่อพัฒนาทักษะขีดความสามารถในการปฏิบัติหน้าที่ของหน่วยงานข้างต้นให้มีประสิทธิภาพมากยิ่งขึ้น โดยผู้แทนรัฐบาลแคว้นแฟลนเดอร์สได้แสดงความสนใจเกี่ยวกับความร่วมมือด้านการขนส่งที่เป็นมิตรกับสิ่งแวดล้อม (Green Transport) และการพัฒนาพื้นที่รอบสถานีรถไฟฟ้าหรือระบบขนส่งมวลชน (TOD) เพื่อส่งเสริมการพัฒนาที่ยั่งยืนตามเป้าหมายการพัฒนาอย่างยั่งยืน (SDGs Goal)
รัฐบาลไทย-ข่าวทำเนียบรัฐบาล-ปลัดณัฐพล ร่วมงานมอบรางวัลผู้ประกอบธุรกิจส่งออกดีเด่น ปี 2566 PM’s Export Award 2023 ครั้งที่ 31
วันศุกร์ที่ 10 พฤศจิกายน 2566
10/11/2566
ปลัดณัฐพล ร่วมงานมอบรางวัลผู้ประกอบธุรกิจส่งออกดีเด่น ปี 2566 PM’s Export Award 2023 ครั้งที่ 31
ปลัดณัฐพล ร่วมงานมอบรางวัลผู้ประกอบธุรกิจส่งออกดีเด่น ปี 2566 PM’s Export Award 2023 ครั้งที่ 31
รัฐบาลไทย-ข่าวทำเนียบรัฐบาล-รมว.ดีอี ตั้งโต๊ะหารือการป้องกันและแก้ไขปัญหา อาชญากรรมทางไซเบอร์จากกรณีข้อมูลส่วนบุคคลรั่วไหล
วันพฤหัสบดีที่ 9 พฤศจิกายน 2566
รมว.ดีอี ตั้งโต๊ะหารือการป้องกันและแก้ไขปัญหา อาชญากรรมทางไซเบอร์จากกรณีข้อมูลส่วนบุคคลรั่วไหล
รมว.ดีอี ตั้งโต๊ะหารือการป้องกันและแก้ไขปัญหา อาชญากรรมทางไซเบอร์จากกรณีข้อมูลส่วนบุคคลรั่วไหล
วันนี้ (9 พฤศจิกายน 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) ร่วมประชุมหารือแนวทางการบูรณาการป้องกันและแก้ไขปัญหาอาชญากรรมทางไซเบอร์จากกรณีข้อมูลส่วนบุคคลรั่วไหล โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม พร้อมด้วยผู้บริหารกระทรวง หน่วยงานสังกัด และผู้แทนจากหน่วยงานที่เกี่ยวข้องเข้าร่วม ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
___________________________
รัฐบาลไทย-ข่าวทำเนียบรัฐบาล-วธ. ชู Soft Power “ตลาดน้ำอัมพวา" สืบสานวัฒนธรรมไทย ชวนนักท่องเที่ยวหิ้วตะกร้าช้อปของดี กินของเด็ด ปักหมุดแชะภาพ
วันศุกร์ที่ 10 พฤศจิกายน 2566
10/11/2566
วธ. ชู Soft Power “ตลาดน้ําอัมพวา" สืบสานวัฒนธรรมไทย ชวนนักท่องเที่ยวหิ้วตะกร้าช้อปของดี กินของเด็ด ปักหมุดแชะภาพ
วธ. ชู Soft Power “ตลาดน้ําอัมพวา" สืบสานวัฒนธรรมไทย ชวนนักท่องเที่ยวหิ้วตะกร้าช้อปของดี กินของเด็ด ปักหมุดแชะภาพ “โขนรามเกียรติ์" นั่งเรือชมหิ่งห้อย พร้อมอิ่มอร่อยกับเมนูจานเด็ด ปลาทูซาเตี้ยะ-ไอศกรีมมะม่วงน้ําปลาหวาน หนุนสร้างรายได้จากการท่องเที่ยว สร
วธ. ชู Soft Power “ตลาดน้ําอัมพวา” สืบสานวัฒนธรรมไทย ชวนนักท่องเที่ยวหิ้วตะกร้าช้อปของดี กินของเด็ด ปักหมุดแชะภาพ “โขนรามเกียรติ์” นั่งเรือชมหิ่งห้อย พร้อมอิ่มอร่อยกับเมนูจานเด็ด ปลาทูซาเตี้ยะ-ไอศกรีมมะม่วงน้ําปลาหวาน หนุนสร้างรายได้จากการท่องเที่ยว สร้างอาชีพ เพิ่มมูลค่าเศรษฐกิจประเทศอย่างยั่งยืน
วันที่ ๒๔ กันยายน ๒๕๖๖ เวลา ๑๗.๐๐ น. นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เป็นประธานพิธีเปิดตัว ๑๐ ตลาดบก ๖ ตลาดน้ํา สืบสานวัฒนธรรมไทย ประจําปีงบประมาณ พ.ศ. ๒๕๖๖ “ตลาดน้ําอัมพวา” โดยมี นางโชติกา อัครกิจโสภากุล รองปลัดกระทรวงวัฒนธรรม นายศิริศักดิ์ ศิริมังคะลา รองผู้ว่าราชการจังหวัดสมุทรสงคราม นายโกวิท ผกามาศ อธิบดีกรมส่งเสริมวัฒนธรรม นายกฤษฎี กลิ่นจงกล นายกเทศมนตรีตําบลอัมพวาและผู้นําชุมชน นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม นางสุภัทร กิจเวช ผู้ช่วยปลัดกระทรวงวัฒนธรรม ผู้บริหารกระทรวงวัฒนธรรม วัฒนธรรมจังหวัดในพื้นที่ภาคกลาง ประธานสภาวัฒนธรรมจังหวัดสมุทรสงคราม หัวหน้าส่วนราชการ ผู้นําองค์กรปกครองส่วนท้องถิ่น ผู้ขับเคลื่อนตลาดน้ําอัมพวา แขกผู้มีเกียรติ และสื่อมวลชนเข้าร่วม ณ ตลาดน้ําอัมพวา ตําบลอัมพวา อําเภออัมพวา จังหวัดสมุทรสงคราม
โดยมีกิจกรรมประกอบด้วย การแสดงศิลปวัฒนธรรม ชื่อชุดการแสดง “แม่กลองเมืองงาม” และการแสดงโขนในเรือ จากชมรมศิลปวัฒนธรรมอัมพวา มอบเกียรติบัตรให้แก่ผู้สนับสนุนการขับเคลื่อนตลาดน้ําอัมพวา ได้แก่ เทศบาลตําบลอัมพวา และโครงการอัมพวา ชัยพัฒนานุรักษ์ พร้อมเดินเยี่ยมชมตลาดน้ําอัมพวา และเดินทางเข้าสู่ตลาดวัฒนธรรม ชมการสาธิตภูมิปัญญาทางวัฒนธรรม ผลิตภัณฑ์ทางวัฒนธรรม (CPOT/CCPOT) ชมนิทรรศการภาพถ่าย “ตลาดน้ําอัมพวา”
ทั้งนี้ “ตลาดน้ําอัมพวา” ก่อตั้งขึ้นโดยเทศบาลตําบลอัมพวา ร่วมกับชุมชน โดยการฟื้นฟูวิถีชีวิตของชุมชนอัมพวา ซึ่งเคยเป็นศูนย์กลางการคมนาคมทางน้ําที่สําคัญในอดีต และตลาดน้ําอัมพวาแห่งนี้ยังรักษาเอกลักษณ์ของความเป็นไทย มีเสน่ห์ของวิถีชีวิตบ้านริมคลอง มีไฮไลท์ที่พลาดไม่ได้ คือเมื่อไปแล้วต้องแวะแชะภาพกับเหล่าตัวละครจากรามเกียรติ์ ชมการแสดงศิลปวัฒนธรรมไทยของเด็กนักเรียนและเยาวชนในพื้นที่ด้วย นอกจากนี้มีอาหารทะเลสดๆ รวมทั้งกิจกรรมท่องเที่ยวทางน้ํา ล่องเรือไหว้พระ นั่งเรือชมหิ่งห้อยกับบรรยากาศสองฝั่งคลอง มีธรรมชาติสีเขียวสดชื่นท่ามกลางแมกไม้ สวนส้มโอ สวนลิ้นจี่ และสวนมะพร้าวกะทิ ด้านอาหารมีหลากหลายจานเด็ดที่ต้องยกนิ้วให้ กับเมนูปลาทูซาเตี้ยะ ข้าวน้ําพริกปลาทู ซาลาเปาปลาทู ทะเลเผา ผัดไทยกุ้งสด ข้าวห่อใบบัว ไข่ปลาหมึกทอด ก๋วยเตี๋ยวกะลา และไอศกรีมมะม่วงน้ําปลาหวาน นอกจากนี้ยังมีของฝากที่สะท้อนอัตลักษณ์ชุมชน เช่น อาหารทะเลแปรรูป ส้มโอพันธุ์ขาวใหญ่ ขนมโสมนัส ขนมจ่ามงกุฎ น้ําตาลมะพร้าวแท้ หัวโขนจิ๋ว เครื่องเบญจรงค์ พวงกุญแจหิ่งห้อย กระเป๋าผ้าขาวม้า และโปสการ์ดภาพสวยๆ ของตลาดน้ําเป็นของฝากติดไม้ติดมือกันอีกด้วย เปิดบริการในวันเสาร์ - อาทิตย์ และวันหยุดนักขัตฤกษ์ เวลา ๑๖.๐๐ - ๒๒.๐๐ น.
รัฐบาลไทย-ข่าวทำเนียบรัฐบาล-บสย. ยกระดับบริการให้คำปรึกษา จับคู่ธุรกิจ เพิ่มโอกาส SMEs ขยายกิจการ
วันศุกร์ที่ 10 พฤศจิกายน 2566
10/11/2566
บสย. ยกระดับบริการให้คําปรึกษา จับคู่ธุรกิจ เพิ่มโอกาส SMEs ขยายกิจการ
บรรษัทประกันสินเชื่ออุตสาหกรรมขนาดย่อม (บสย.) ยกระดับบริการให้คําปรึกษา สร้างโอกาส SMEs ขยายกิจการ จูงมือลูกค้าจับคู่ธุรกิจ นําร่องภูเก็ต “ค้าปลีก” พบ ผู้ประกอบการ “โซล่า รูฟท็อป”
นางดุสิดา ทัพวงษ์ รองผู้จัดการทั่วไปอาวุโส สายงานบริหารช่องทางและพัฒนาผู้ประกอบการ บสย. ลงพื้นที่จังหวัดภูเก็ต นําร่องยกกระดับบริการ ด้านการให้คําปรึกษาทางการเงิน SMEs สู่การจับคู่ธุรกิจ (Business Matching) เพื่อเปิดโอกาสให้ผู้ประกอบการ SMEs สามารถต่อยอดและขยายกิจการได้ ตามข้อเสนอแนะจากลูกค้า บสย. ที่เข้ารับคําปรึกษาทางการเงิน ที่ต้องการให้ บสย. ช่วยต่อยอดและปรับปรุงรูปแบบการทําธุรกิจในแนวอนุรักษ์พลังงานและสิ่งแวดล้อม ตามหลักการ Bio Circular Green Economy (BCG)
ในโอกาสนี้ บสย. พร้อมด้วย บริษัท ซุปเปอร์ชีป จํากัด ผู้ดําเนินธุรกิจค้าปลีกรายใหญ่ ภายใต้แบรนด์ “ซุปเปอร์ชีป” โดย นายบุญสม อนันตจรูญวงศ์ ลูกค้า บสย. และ บริษัท โซล่า อิเลคทริค จํากัด โดยนายธวัชชัย ขวัญจันทร์ ผู้ประกอบการ SMEs ซึ่งดําเนินธุรกิจติดตั้ง Solar rooftop ได้ร่วมพบปะพูดคุยและการเจรจาธุรกิจระหว่างกัน พร้อมนําเสนอแผนงานโครงการติดตั้ง Solar rooftop เพื่อให้ซุปเปอร์ชีป นําไปพิจารณา โดยมี บสย. ร่วมให้คําแนะนํา
ทั้งนี้ การยกระดับบริการให้คําปรึกษาตามข้อเสนอแนะจากลูกค้า เป็นหนึ่งในแนวทางการช่วยเหลือสนับสนุนเสริมสร้างความแข็งแกร่งให้กับผู้ประกอบการ SMEs ของ บสย. ตามโครงการ การเป็นที่ปรึกษาการเงินในการจับคู่ธุรกิจ (Business Matching) รวมทั้งยังเป็นการตอกย้ําวิสัยทัศน์ของ บสย. ในการเป็น “ศูนย์กลางเชื่อมโยงเงินทุนและโอกาสให้แก่ SMEs เพื่อการเติบโตอย่างยั่งยืน (SMEs Gateway)” และค่านิยม TCG Fast First : Connectivity สร้างเครือข่าย สร้างความร่วมมือ สร้างความสัมพันธ์ ช่วยผู้ประกอบการ SMEs และลูกค้า บสย.
รัฐบาลไทย-ข่าวทำเนียบรัฐบาล-ก.อุตสาหกรรม รับคณะผู้ว่าไซตามะ ขยายความร่วมมือเศรษฐกิจการลงทุนทุกระดับ
วันศุกร์ที่ 10 พฤศจิกายน 2566
10/11/2566
ก.อุตสาหกรรม รับคณะผู้ว่าไซตามะ ขยายความร่วมมือเศรษฐกิจการลงทุนทุกระดับ
ก.อุตสาหกรรม รับคณะผู้ว่าไซตามะ ขยายความร่วมมือเศรษฐกิจการลงทุนทุกระดับ
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้การต้อนรับคณะของนายโอโนะโมโตฮิโระ (Mr.OHNO Motohiro) ผู้ว่าราชการจังหวัดไซตามะ พร้อมด้วยผู้แทนจากภาคเอกชน และผู้แทนสถาบันการเงินประเทศญี่ปุ่น ในโอกาสการเยือนประเทศไทยเพื่อเข้าร่วมงาน Saitama-Thai Network Exchange Meeting 2023 โดยหลังการต้อนรับได้มีการหารือทั้งสองฝ่ายเพื่อขยายความร่วมมือทางเศรษฐกิจการลงทุนในอุตสาหกรรมของประเทศไทยอย่างต่อเนื่อง
รัฐมนตรีว่าการกระทรวงอุตสาหกรรม เปิดเผยข้อมูลภายหลังการหารือว่า ภาคเอกชนของประเทศญี่ปุ่นให้ความสนใจในการลงทุนในประเทศไทย โดยเฉพาะภาคเอกชนญี่ปุ่นให้ความสนใจขยายการลงทุนในประเทศไทยอย่างต่อเนื่อง ข้อมูลที่ได้จากการหารือขณะนี้พบว่าประเทศไทยเป็นเป้าหมายแรกในภูมิภาคอาเซียนที่ผู้ประกอบการญี่ปุ่นให้ความสนใจเป็นลําดับแรก จากศักยภาพความพร้อมในด้านทรัพยากร การท่องเที่ยว โลจิสติกส์ และความร่วมมือระหว่างรัฐบาลที่เอื้อต่อการดําเนินธุรกิจของทั้งสองประเทศ
“ปัจจุบันมีบริษัทญี่ปุ่นเข้าลงทุนในประเทศไทยแล้ว 262 บริษัท กระทรวงอุตสาหกรรม ได้ขับเคลื่อนความร่วมมืออย่างเป็นทางการกับรัฐบาลกลางญี่ปุ่น 4 แห่ง และรัฐบาลท้องถิ่นญี่ปุ่น 24 แห่ง ซึ่งถือเป็นหน่วยงานแรกที่ประสานความร่วมมือกับส่วนท้องถิ่น (Local to Local) ผ่านการลงนามบันทึกความเข้าใจ (MOU) ร่วมกับจังหวัดไซตามะ ตั้งแต่ปี 2562 เพื่อการสนับสนุนผู้ประกอบการเอสเอ็มอี พัฒนาองค์ความรู้ด้านเทคโนโลยีอุตสาหกรรม รวมทั้งการพัฒนาบุคลากรของทั้งสองประเทศ”
รัฐมนตรีว่าการกระทรวงอุตสาหกรรม ยังกล่าวด้วยว่าได้มีการจัดตั้งโต๊ะญี่ปุ่น (DIPROM Japan Desk) แลกเปลี่ยนเจ้าหน้าที่ของทั้งไทยและญี่ปุ่นเข้าเข้าปฏิบัติงานเพื่อประสานความร่วมมืออย่างใกล้ชิด โดยเฉพาะการอํานวยความสะดวกผสานความร่มมือการจับคู่ทางธุรกิจ (Business Matching) ระหว่างผู้ประกอบการเอสเอ็มอีไทยและญี่ปุ่น ซึ่งตลอด 10 ปีที่ผ่านมา สร้างมูลค่าทางเศรษฐกิจในระดับพันล้านและยังมีแนวโน้มขยายตัวเพิ่มขึ้นด้วย กระทรวงอุตสาหกรรม ประเทศไทย และผู้องค์กรธุรกิจภาคเอกชนญี่ปุ่นมีความเชื่อมั่นและด้วยความสัมพันธ์อันดีระหว่างทั้งสองประเทศ จะสามารถยกระดับความร่วมมือเพื่อส่งเสริมการลงทุนในทุกมิติ เพื่ออํานวยความสะดวกให้กับผู้ประกอบการญี่ปุ่นที่สนใจลงทุน เสริมสร้างขีดความสามารถทางเศรษฐกิจและขับเคลื่อนการพัฒนาอุตสาหกรรมร่วมกัน
สําหรับจังหวัดไซตามะ ประเทศญี่ปุ่น มีจํานวนประชากรกว่า 7.3 ล้านคน ขนาดเศรษฐกิจใหญ่เป็นอันดับ 5 ของญี่ปุ่น และเป็นหนึ่งในจังหวัดที่มีการเติบโตด้านอุตสาหกรรมสูงสุดมูลค่า 5.7 ล้านล้านบาท ผู้ประกอบการส่วนใหญ่อยู่ในกลุ่มอุตสาหกรรมอาหารแปรรูป
รัฐบาลไทย-ข่าวทำเนียบรัฐบาล-นายสุริยะ จึงรุ่งเรืองกิจ รัฐมนตรีว่าการกระทรวงคมนาคม พบหารือทวิภาคีกับ Mr. Ngampasong Muongmany รัฐมนตรีว่าการกระทรวงโยธาธิการและขนส่ง สาธารณรัฐประชาธิปไตยประชาชนลาว
วันศุกร์ที่ 10 พฤศจิกายน 2566
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม พบหารือทวิภาคีกับ Mr. Ngampasong Muongmany รัฐมนตรีว่าการกระทรวงโยธาธิการและขนส่ง สาธารณรัฐประชาธิปไตยประชาชนลาว
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม พร้อมคณะผู้แทนไทยร่วมประชุมหารือทวิภาคีกับ Mr. Ngampasong Muongmany รัฐมนตรีว่าการกระทรวงโยธาธิการและขนส่ง สาธารณรัฐประชาธิปไตยประชาชนลาว ในช่วงการประชุมรัฐมนตรีขนส่งอาเซียน (ASEAN Transport Minister: ATM) เมื่อวันที่ 9 พฤศจิกายน 2566 ณ เมืองหลวงพระบาง สาธารณรัฐประชาธิปไตยประชาชนลาว (สปป. ลาว) เพื่อกระชับความสัมพันธ์ด้านการคมนาคมขนส่งระหว่างไทยและ สปป.ลาว
รัฐมนตรีว่าการกระทรวงคมนาคม ได้หารือในประเด็นด้านการขนส่งที่สําคัญ ซึ่งเป็นประเด็นสืบเนื่องจากการพบหารือระหว่างนายเศรษฐา ทวีสิน นายกรัฐมนตรี กับนายสอนไซ สีพันดอน นายกรัฐมนตรีสาธารณรัฐประชาธิปไตยประชาชนลาว เมื่อวันที่ 31 ตุลาคม 2566 ณ กรุงเวียงจันทน์ สปป.ลาว อาทิ การเร่งรัดการก่อสร้างสะพานสําหรับรถไฟข้ามแม่น้ําโขง (หนองคาย - เวียงจันทน์) แห่งที่ 2 และการดําเนินโครงการปรับปรุงสะพานมิตรภาพไทย - ลาว แห่งที่ 1 โดยไทยแสดงความพร้อมในการสนับสนุนการดําเนินโครงการดังกล่าว เพื่อรองรับการเดินทางและการขนส่งสินค้าที่เพิ่มมากขึ้นระหว่างไทย - สปป.ลาว อีกทั้งยังได้หารือในประเด็นการอํานวยความสะดวกในการเดินรถสินค้าข้ามแดนระหว่างไทย - สปป.ลาว ซึ่งจะช่วยสนับสนุนการขนส่งข้ามแดน/ผ่านแดนให้มีความสะดวก รวดเร็ว และมีอัตราค่าบริการที่สมเหตุสมผลและเป็นประโยชน์ร่วมกันต่อทั้งสองประเทศ และเร่งรัดโครงการปรับปรุงทางหลวง หมายเลข 12 (R12) ท่าแขก - นาเพ้า สปป.ลาว เพื่อให้สามารถเชื่อมต่อไปยังเวียดนามและจีน และช่วยพัฒนาเศรษฐกิจชุมชนลาว รวมทั้งให้ทั้งสองฝ่ายร่วมหารือในการปรับปรุงความตกลงเดินรถไฟระหว่างไทย - ลาว ให้มีความทันสมัยและสอดคล้องกับสภาพการณ์ปัจจุบัน นอกจากนี้ ไทยพร้อมให้ความร่วมมือในการพัฒนาบุคลากรด้านการขนส่งของฝ่ายลาวเพื่อเสริมสร้างขีดความสามารถให้เพิ่มสูงขึ้น
ในโอกาสนี้ รัฐมนตรีทั้งสองประเทศได้แสดงเจตนารมณ์ร่วมกันที่จะยกระดับความสัมพันธ์ด้านการขนส่ง และจะร่วมมือกันในการขับเคลื่อนการพัฒนาด้านการคมนาคมขนส่งของทั้งสองประเทศต่อไป
รัฐบาลไทย-ข่าวทำเนียบรัฐบาล-ปืนเล็กยาวคชสีห์ ๒๐ อีกเวอร์ชั่นของ MOD2020
วันศุกร์ที่ 10 พฤศจิกายน 2566
ปืนเล็กยาวคชสีห์ ๒๐ อีกเวอร์ชั่นของ MOD2020
ที่ผลิตออกมาเป็นรุ่นพิเศษเพื่อเป็นสัญลักษณ์แสดงว่ากระทรวงกลาโหมสามารถผลิต ปลย.ขนาด 5.56 มม. (MOD2020) ปืนสัญชาติไทยได้ด้วยคนไทย และใช้วัตถุดิบจากภายในประเทศ และเป็นอีกก้าวสําคัญของอุตสาหกรรมป้องกันประเทศของประเทศไทย
#smartsoldiersstrongarmy
รัฐบาลไทย-ข่าวทำเนียบรัฐบาล-วันพฤหัสบดีที่ ๙ พฤศจิกายน พ.ศ. ๒๕๖๖ นายสุทิน คลังแสง รัฐมนตรีว่าการกระทรวงกลาโหม เป็นประธานในพิธีเปิดการศึกษาหลักสูตรการป้องกันราชอาณาจักร รุ่นที่ ๖๖
วันศุกร์ที่ 10 พฤศจิกายน 2566
วันพฤหัสบดีที่ ๙ พฤศจิกายน พ.ศ. ๒๕๖๖ นายสุทิน คลังแสง รัฐมนตรีว่าการกระทรวงกลาโหม เป็นประธานในพิธีเปิดการศึกษาหลักสูตรการป้องกันราชอาณาจักร รุ่นที่ ๖๖
โดยให้เกียรติบรรยายพิเศษในหัวข้อ “บทบาทของภาครัฐ เอกชน และการเมืองในการรักษาความมั่นคงแห่งชาติ” ในการนี้ พลเอก ทรงวิทย์ หนุนภักดี ผู้บัญชาการทหารสูงสุด ให้การต้อนรับ ณ วิทยาลัยป้องกันราชอาณาจักร ถนนวิภาวดีรังสิต แขวงรัชดาภิเษก เขตดินแดง กรุงเทพฯ
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างและยกระดับถนนสาย ชพ.1001 จังหวัดชุมพร แล้วเสร็จ อำนวยความสะดวกการขนส่งพืชผลทางการเกษตร ใช้เป็นเส้นทางลัดไปยังตัวเมืองได้อย่างสะดวกรวดเร็วและปลอดภัย
วันศุกร์ที่ 10 พฤศจิกายน 2566
กรมทางหลวงชนบท ก่อสร้างและยกระดับถนนสาย ชพ.1001 จังหวัดชุมพร แล้วเสร็จ อํานวยความสะดวกการขนส่งพืชผลทางการเกษตร ใช้เป็นเส้นทางลัดไปยังตัวเมืองได้อย่างสะดวกรวดเร็วและปลอดภัย
....
กรมทางหลวงชนบท กระทรวงคมนาคม โดยแขวงทางหลวงชนบทชุมพร ดําเนินโครงการก่อสร้างถนนและยกระดับชั้นทางถนนสาย ชพ.1001 แยก ทล.4 - เทศบาลเมือง อําเภอเมือง จังหวัดชุมพร ซึ่งเป็นเส้นทางลัดเชื่อมต่อจากทางหลักเข้าสู่ตัวเมืองชุมพร เนื่องจากถนนเดิมได้รับความเสียหาย ชํารุด ปัจจุบันดําเนินการก่อสร้างถนนลาดยางแอสฟัลท์ติกคอนกรีต ขนาด 2 ช่องจราจร ขยายผิวจราจร กว้าง 7 เมตร ไหล่ทางกว้างข้างละ 2.5 เมตร พร้อมติดตั้งเครื่องหมายจราจร และสิ่งอํานวยความปลอดภัย รวมระยะทาง 2.5 กิโลเมตร เสร็จสมบูรณ์ ใช้งบประมาณ 24.965 ล้านบาท เส้นทางดังกล่าวอยู่ในพื้นที่ตําบลหาดพันไกร มีประชากร 5,448 คน 2,443 ครัวเรือน ส่วนใหญ่ประกอบอาชีพทางการเกษตร ทั้งนี้ เพื่อยกระดับมาตรฐานงานทางและส่งเสริมการคมนาคมขนส่งพืชผลทางการเกษตรให้ประชาชนเดินทางได้สะดวกปลอดภัยในทุกฤดู รวมทั้งรองรับการเจริญเติบโตของเศรษฐกิจในอนาคต
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ประชุมเชิงปฎิบัติการขับเคลื่อนการดำเนินงาน ป้องกัน ปราบปราบและแก้ไขยาเสพติด ประจำปีงบประมาณ ๒๕๖๗
วันศุกร์ที่ 10 พฤศจิกายน 2566
10/11/2566
รัฐมนตรีว่าการกระทรวงยุติธรรม ประชุมเชิงปฎิบัติการขับเคลื่อนการดําเนินงาน ป้องกัน ปราบปราบและแก้ไขยาเสพติด ประจําปีงบประมาณ ๒๕๖๗
รัฐมนตรีว่าการกระทรวงยุติธรรม ประชุมเชิงปฎิบัติการขับเคลื่อนการดําเนินงาน ป้องกัน ปราบปราบและแก้ไขยาเสพติด ประจําปีงบประมาณ ๒๕๖๗
ในวันศุกร์ที่ ๑๐ พฤศจิกายน ๒๕๖๖ เวลา ๑๑.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานการประชุมเชิงปฎิบัติการขับเคลื่อนการดําเนินงาน ป้องกัน ปราบปราบและแก้ไขยาเสพติด ประจําปีงบประมาณ ๒๕๖๗ โดยมี นายนิยม เติมศรีสุข ผู้ช่วยรัฐมนตรีประจํากระทรวงยุติธรรม นายเพิ่มพงษ์ เชาวลิต ที่ปรึกษาสํานักงาน ป.ป.ส. พลตํารวจโท ภาณุรัตน์ หลักบุญ ผู้ช่วย ผบ.ตร. รักษาราชการแทน เลขาธิการ ป.ป.ส. พร้อมด้วยคณะผู้บริหาร ข้าราชการ เจ้าหน้าที่สํานักงานคณะกรรมการป้องกันและปราบปรามยาเสพติด และผู้ที่เกี่ยวข้องเข้าร่วมฯ ณ ห้องประชุมสุวิทย์ ศักดานนท์ อาคาร ๓ ชั้น ๕ โรงแรมทีเค พาเลซ แอนด์ คอนเวนชั่น แจ้งวัฒนะ
รัฐมนตรีว่าการกระทรวงยุติธรรม กล่าวว่า​เนื่องจาก ป.ป.ส.เป็นหน่วยงานที่มีความสําคัญในการขับเคลื่อนการแก้ปัญหายาเสพติดตามนโยบายของนายกรัฐมนตรี โดยเฉพาะการเน้นปฏิบัติเร่งด่วนให้เห็นผลภายใน ๑ ปี เพื่อให้ประชาชนมีความเชื่อมั่นว่าปัญหายาเสพติดได้รับการแก้ไขอย่างจริงจัง โดยเฉพาะเรื่องของกฎหมายและกฎเกณฑ์ต่าง ๆ ที่ต้องปรับปรุงให้มีความเท่าทันกับพฤติการณ์ของขบวนการค้ายาเสพติดที่มีการเปลี่ยนแปลงอยู่ตลอด โดยแนวทางที่ได้จากการสัมมนาในครั้งนี้จะนําไปสู่การปฏิบัติให้เห็นผลเป็นรูปธรรมใน ๑๐๐ วันแรก โดยเริ่มตั้งแต่วันที่ ๑ ธันวาคมนี้เป็นต้นไป​ ประกอบด้วย ๓ นโยบาย​ ดังนี้​
๑. การสกัดกั้นยาเสพติดเข้าประเทศไทย โดยจะมีการตั้งศูนย์บัญชาการสกัดกั้นปราบปรามยาเสพติด เพื่อสกัดกั้นและยับยั้งการลําเลียง ยาเสพติดเข้าประเทศรวมถึงการนําเข้าสารตั้งต้นและเคมีภัณฑ์ต่าง ๆ เข้าประเทศไทย โดยได้กําหนดพื้นที่ควบคุมพิเศษใน ๓ จังหวัด ๑๕ อําเภอ ซึ่งจะต้องขอกําลังสนับสนุนจากทั้งตํารวจ ทหาร ผู้นําชุมชนและประชาชนในพื้นที่ร่วมสอดส่องดูแล รวมถึงขอความร่วมมือจากประเทศเพื่อนบ้านในการดูแลยาเสพติดในพื้นที่ชายแดน และต้องดําเนินการให้มีความเข้มข้น มีความเป็นเอกภาพมากยิ่งขึ้น
๒. นํากลุ่มผู้เสพที่มีอาการทางจิตรุนแรงและอาจเป็นอันตรายต่อชุมชนที่มีอยู่ประมาณ ๓๐,๐๐๐ คน​ เข้าบําบัดรักษา ซึ่งต้องสร้างความร่วมมือกับหน่วยงานสาธารณสุขและประชาชนด้วย
และ ๓. ด้านการบริหารจัดการ คือ ใช้ข้อมูลของ ป.ป.ส.​ เพื่อตรวจสอบการบริหารจัดการยาเสพติดซึ่งหากพบว่ามีข้าราชการและเจ้าหน้าที่รัฐเข้าไปมีส่วนเกี่ยวข้องต้องออกมาตรการเพื่อดําเนินคดีอย่างเด็ดขาด รวมถึงบังคับใช้มาตรการยึดทรัพย์สินของผู้กระทําความผิดทั้งในประเทศ​และต่างประเทศ
รัฐบาลไทย-ข่าวทำเนียบรัฐบาล-รมว.พิมพ์ภัทรา หารือ บ.โฟตอน ซีพี มอเตอร์ เล็งแนวทางสนับสนุนรถบรรทุกไฟฟ้าในไทย
วันศุกร์ที่ 10 พฤศจิกายน 2566
10/11/2566
รมว.พิมพ์ภัทรา หารือ บ.โฟตอน ซีพี มอเตอร์ เล็งแนวทางสนับสนุนรถบรรทุกไฟฟ้าในไทย
รมว.พิมพ์ภัทรา หารือ บ.โฟตอน ซีพี มอเตอร์ เล็งแนวทางสนับสนุนรถบรรทุกไฟฟ้าในไทย
31 ตุลาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้ นายนพดล เจียรวนนท์ รองประธานกรรมการ กลุ่มธุรกิจยานยนต์และอุตสาหกรรม (จีน) เครือเจริญโภคภัณฑ์ บริษัท โฟตอน ซีพี มอเตอร์ จํากัด และคณะ เข้าพบเพื่อหารือเกี่ยวกับการลงทุนตั้งฐานการผลิตรถยนต์เชิงพาณิชย์ รวมถึงการสนับสนุนอุตสาหกรรมยานยนต์ไฟฟ้าในประเทศไทย โดยมีนายณัฐพล รังสิตพล ปลัดกระทรวงอุตสาหกรรม นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม และผู้บริหารกระทรวงอุตสาหกรรม เข้าร่วม ณ ห้องรับรอง 2 ชั้น 2 อาคารสํานักงานปลัดกระทรวงอุตสาหกรรม
รัฐมนตรีฯ พิมพ์ภัทรา กล่าวว่า การที่บริษัทฯผู้ผลิตยานยนต์ไฟฟ้ารายใหญ่จากประเทศจีน มาตั้งฐานการผลิตในประเทศไทย แสดงให้เห็นถึงความพร้อมในการเติบโตของอุตสาหกรรมนี้ในไทย ซึ่งอุตสาหกรรมยานยนต์ไฟฟ้าส่งผลดีในการลดใช้พลังงาน ลดค่าเชื้อเพลิง ลดค่าใช้จ่ายในการบํารุงรักษาระยะสั้น แต่การใช้รถยนต์ไฟฟ้าประเภทรถบรรทุกยังคงมีประเด็นที่จะต้องทําการหารือกับผู้เกี่ยวข้องเพิ่มเติมเพื่อแก้ไข ได้แก่ การกําหนดระยะเวลาวิ่งของรถบรรทุก ทําให้การเดินทางระยะไกลยังไม่สะดวก และการคํานวณน้ําหนักของตัวรถ โดยรถยนต์ไฟฟ้ามีแบตเตอรี่ที่มีน้ําหนักมาก ทําให้น้ําหนักเกินกว่ารถปกติอีก 500 กิโลกรัม ซึ่งส่งผลต่อการบรรทุกสินค้าได้ โดยต้องหาแนวทางในการสนับสนุนการลดค่าบํารุงรักษาลงเพื่อจูงใจผู้ใช้รถมากขึ้น
ทั้งนี้ บริษัท โฟตอน ซีพี มอเตอร์ จํากัด เป็นผู้ประกอบกิจการโรงงานอุตสาหกรรมยานยนต์ผลิตรถบรรทุกและรถบัส ซึ่งกําลังสร้างฐานการผลิตในประเทศไทย ตั้งอยู่ที่ อ.บางปะกง จ.ฉะเชิงเทรา โดยทําการจําหน่ายทั้งยานยนต์เครื่องสันดาปภายในและยานยนต์ไฟฟ้า
รัฐบาลไทย-ข่าวทำเนียบรัฐบาล-​“รองนายกฯสมศักดิ์” ต่อลมหายใจ ป.ย.ป. หลัง”สภาพัฒน์”ประเมินผลงานให้ยุบทิ้ง ชี้ งานซ้ำซ้อน แนะทางออก หาภารกิจใหม่ ทำกฎหมายส่งเสริมกีฬาสัตว์ สร้างรายได้เข้าประเทศ 6 หมื่นล้าน
วันศุกร์ที่ 10 พฤศจิกายน 2566
10/11/2566
​“รองนายกฯสมศักดิ์” ต่อลมหายใจ ป.ย.ป. หลัง”สภาพัฒน์”ประเมินผลงานให้ยุบทิ้ง ชี้ งานซ้ําซ้อน แนะทางออก หาภารกิจใหม่ ทํากฎหมายส่งเสริมกีฬาสัตว์ สร้างรายได้เข้าประเทศ 6 หมื่นล้าน
​“รองนายกฯสมศักดิ์” ต่อลมหายใจ ป.ย.ป. หลัง”สภาพัฒน์”ประเมินผลงานให้ยุบทิ้ง ชี้ งานซ้ําซ้อน แนะทางออก หาภารกิจใหม่ ทํากฎหมายส่งเสริมกีฬาสัตว์ สร้างรายได้เข้าประเทศ 6 หมื่นล้าน จาก“เก็บภาษี-ท่องเที่ยว” มั่นใจ จะเป็นผลงานมีตัวชี้วัดชัดเจน
วันที่ 10 พฤศจิกายน 2566 นายสมศักดิ์ เทพสุทิน รองนายกรัฐมนตรี เปิดเผยว่า ตนได้ประชุมร่วมกับ นางชุติมา หาญเผชิญ ผู้อํานวยการสํานักงานขับเคลื่อนการปฎิรูปประเทศ ยุทธศาสตร์ชาติและการสร้างความสามัคคีปรองดอง หรือ ป.ย.ป. นายวันฉัตร สุวรรณกิตติ รองเลขาธิการสํานักงานสภาพัฒนาการเศรษฐกิจและสังคมแห่งชาติ และหน่วยงานที่เกี่ยวข้อง เพื่อหารือถึงผลการประเมินความคุ้มค่าของสํานักงาน ป.ย.ป. หลังครบกําหนด 5 ปี จากที่จัดตั้งตามคําสั่งหัวหน้า คสช.ที่ 19/2561 เมื่อวันที่ 26 พ.ย.61 ซึ่งผลการประเมินโดยสภาพัฒน์ เห็นว่า ป.ย.ป. ขาดความคุ้มค่าการปฎิบัติภารกิจของรัฐ เนื่องจากมองว่า ผลการดําเนินงานของ ป.ย.ป. เป็นภารกิจของหน่วยงานอื่นที่มีการดําเนินงานอยู่แล้วทั้งสิ้น จึงมีความซ้ําซ้อน รวมถึงยังไม่มีการให้บริการประชาชนโดยตรง ถึงแม้จะมีการช่วยขับเคลื่อนกฎหมายใหม่ แต่ก็ยังไม่พบว่า ประชาชนได้ประโยชน์ที่ชัดเจน
นายสมศักดิ์ กล่าวอีกว่า ส่วนหน่วยงานอื่นที่ร่วมประเมินความคุ้มค่า ก็ให้ความเห็นไปในทิศทางเดียวกันว่า ควรเป็นไปตามนโยบายของรัฐบาลว่า ควรยุบ ป.ย.ป.หรือไม่ ซึ่งเป็นเรื่องของฝ่ายบริหาร โดยเมื่อตนได้รับฟังทุกภาคส่วนแสดงความคิดเห็นแล้ว ก็เห็นทางออกว่า ถ้าตนหางานให้ ป.ย.ป.ขับเคลื่อน และสามารถหารายได้เข้าประเทศได้ จะถือว่า ป.ย.ป.มีผลงานและผ่านการประเมินของสภาพัฒน์หรือไม่ เพราะในอดีต ขณะตนดํารงตําแหน่ง รมว.ยุติธรรม ก็ได้ขับเคลื่อนแก้กฎหมายยาเสพติด 24 ฉบับ มาเป็นฉบับเดียว จนนําไปสู่การยึดอายัดทรัพย์เข้าประเทศหลักหมื่นล้านบาท ดังนั้น ตนสามารถมอบหมายให้ ป.ย.ป.บูรณาการแก้กฎหมาย เพื่อสร้างรายได้เข้าประเทศได้
“ผมมองเห็นปัญหา เพราะอยู่มาแล้วหลายกระทรวง จึงอยากให้โอกาส ป.ย.ป. ลองแสดงฝีมืออีกหน่อย โดยทํากฎหมายอีก 2-3 ฉบับ ก็น่าจะหาเงินเข้าประเทศได้ เพราะผมมองว่า การปฎิรูป หรือ บูรณาการแล้ว ประเทศต้องดีขึ้น เช่น มีรายได้เข้าประเทศมากขึ้น หรือ เก็บภาษี มีคนมาท่องเที่ยวมากยิ่งขึ้น ดังนั้น เราต้องยอมรับการประเมินของสภาพัฒน์ แต่ก็ต้องมาดูว่า ถ้างานหมด หรือ งานซ้ําซ้อน ก็ต้องหางานให้ใหม่ โดยผมได้มอบหมายให้ ป.ย.ป. ไปบูรณาการกฎหมายส่งเสริมปศุสัตว์ โดยเฉพาะกีฬาสัตว์ ซึ่งผมมองว่า ทํากฎหมายเพียง 6 เดือน แต่จะสามารถหาเงินเข้าประเทศได้กว่า 6 หมื่นล้านบาท จากการเก็บภาษีคนเล่นกีฬาสัตว์ มีรายได้จากการท่องเที่ยว ที่สามารถดึงดูดนักท่องเที่ยวต่างชาติเข้ามาชมได้ รวมถึงสามารถยกระดับสัตว์ให้มีมูลค่าเหมือนม้าของสหรัฐอเมริกาได้ โดยผมเห็นว่า การทํากฎหมายนี้ อาจจะสามารถเป็นภารกิจของ ป.ย.ป. ที่จะมีตัวชี้วัดที่ชัดเจน ซึ่งร่างกฎหมายนี้ ได้เสนอ ครม.ในเบื้องต้นแล้ว” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-รองปลัดอภัยฯ เป็นประธานการประชุมติดตามความก้าวหน้าผลการดำเนินงานส่งเสริมอาชีพด้านการเกษตรในจังหวัดนราธิวาส
วันศุกร์ที่ 10 พฤศจิกายน 2566
รองปลัดอภัยฯ เป็นประธานการประชุมติดตามความก้าวหน้าผลการดําเนินงานส่งเสริมอาชีพด้านการเกษตรในจังหวัดนราธิวาส
รองปลัดอภัยฯ เป็นประธานการประชุมติดตามความก้าวหน้าผลการดําเนินงานส่งเสริมอาชีพด้านการเกษตรในจังหวัดนราธิวาส
วันศุกร์ที่ 10 พฤศจิกายน 2566 นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมติดตามความก้าวหน้าผลการดําเนินงานส่งเสริมอาชีพด้านการเกษตรในจังหวัดนราธิวาส ร่วมกับหน่วยงานสังกัดกระทรวงเกษตรและสหกรณ์จังหวัดนราธิวาส ผ่านระบบ Zoom Meeting มีประเด็นการติดตามดังนี้
1) ผลการขับเคลื่อน ตากใบโมเดล ปี 2563 - ปัจจุบัน
2) โครงการตามแผนพัฒนาการเกษตรระดับตําบลและหน่วยงานเสนอของบประมาณ จํานวน 8 ตําบล ในอําเภอตากใบ
3) ความก้าวหน้าการพัฒนาและแก้ไขปัญหาการดําเนินงานท่าเทียบเรือประมงนราธิวาส
รัฐบาลไทย-ข่าวทำเนียบรัฐบาล-โฆษกรัฐบาล เผยนายกฯ ติดตาม สั่งการความคืบหน้าในการให้ความช่วยเหลือ คนไทยในเมืองเล้าก์ก่าย โดยให้หน่วยงานที่เกี่ยวข้องเร่งประสานความร่วมมือเมียนมา
วันศุกร์ที่ 10 พฤศจิกายน 2566
10/11/2566
โฆษกรัฐบาล เผยนายกฯ ติดตาม สั่งการความคืบหน้าในการให้ความช่วยเหลือ คนไทยในเมืองเล้าก์ก่าย โดยให้หน่วยงานที่เกี่ยวข้องเร่งประสานความร่วมมือเมียนมา
โฆษกรัฐบาล เผยนายกฯ ติดตาม สั่งการความคืบหน้าในการให้ความช่วยเหลือ
คนไทยในเมืองเล้าก์ก่าย โดยให้หน่วยงานที่เกี่ยวข้องเร่งประสานความร่วมมือเมียนมา และจีนเพื่ออํานวยความสะดวกอพยพคนไทย พร้อมประชาสัมพันธ์ตระหนักรู้ ระมัดระวังการโดนหลอกไปทํางานผิดกฎหมาย
วันนี้ (10 พฤศจิกายน 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ติดตามสั่งการความคืบหน้าในการให้ความช่วยเหลือคนไทยที่เผชิญกับสถานการณ์ความไม่สงบในเมืองเล้าก์ก่าย (Laukkaing) ประเทศเมียนมา พร้อมกันนี้ สถานเอกอัครราชทูตไทย ณ กรุงย่างกุ้ง รายงานว่าคนไทย 164 คนได้รับการช่วยเหลือจากทางการเมียนมาและอยู่ในพื้นที่ปลอดภัย รอแนวทางอพยพคนไทยกลับประเทศต่อไป
โฆษกประจําสํานักนายกรัฐมนตรี กล่าวว่า นายกรัฐมนตรีสั่งการให้ประสานการทํางานร่วมกัน เร่งวางแผนช่วยเหลือคนไทยที่ยังตกค้างในเมืองเล้าก์ก่าย พร้อมสั่งการให้หน่วยงานที่เกี่ยวข้องประสานการทํางานร่วมกับเมียนมาและจีน ให้อํานวยความสะดวกการอพยพคนไทยให้สามารถเดินทางออกจากเมืองเล้าก์ก่ายโดยเร็วที่สุด โดยในเบื้องต้นคนไทยที่ได้รับการช่วยเหลือ และออกเอกสารเดินทางที่จําเป็น
พร้อมกันนี้ นายกรัฐมนตรีสั่งการให้ทุกหน่วยงานที่เกี่ยวข้อง ร่วมกันประชาสัมพันธ์ ประกาศเตือนคนไทยที่จะเดินทางไปทํางานต่างประเทศ รวมทั้ง ไปทํางานที่เมียนมาระมัดระวังการถูกหลอกให้ไปทํางานผิดกฎหมาย
ทั้งนี้ หากมีข้อสงสัยต้องการสอบถามข้อมูลและสถานภาพของคนไทนในเมืองเล้าก์ก่าย เมียนมา สามารถติดต่อ กองคุ้มครองและดูแลผลประโยชน์คนไทยในต่างประเทศ กรมการกงสุล โทรศัพท์ 064 0198530, 064 0198907, 099 6164786 และ02 5751047-51 หรือ 02 5751053 (ในวันและเวลาราชการ) และ Email: consular02@mfa.go.th
“นายกรัฐมนตรีสั่งการให้ทุกหน่วยงานที่เกี่ยวข้องดําเนินการช่วยเหลือคนไทยในเมืองเล้าก์ก่ายอย่างเร่งด่วน ประสานการทํางานกับหน่วยงาน และประเทศเพื่อนบ้านที่เกี่ยวข้องเพื่อขอความร่วมมือในการอํานวยความสะดวกให้คนไทยในเมืองเล้าก์ก่ายอพยพกลับประเทศไทยโดยเร็ว พร้อมกันนี้ นายกรัฐมนตรีห่วงใยประชาชนที่อาจจะโดนหลอกไปทํางานเมียนมาเพิ่มเติม จึงขอความร่วมมือสื่อมวลชนช่วยสร้างความตระหนักรู้ป้องกันการโดนหลอกไปทํางานต่างประเทศ และยืนยันว่ารัฐบาลจะดูแลคนไทยที่อาจได้รับผลกระทบจากทุกแห่งอย่างดีที่สุด” นายชัย กล่าว
รัฐบาลไทย-ข่าวทำเนียบรัฐบาล-นายสุทิน คลังแสง รัฐมนตรีว่าการกระทรวงกลาโหม ได้ให้การต้อนรับ พล.อ. Li Qiaoming ผู้บัญชาการกองทัพบบก กองทัพปลดปล่อยประชาชนจีน ในโอกาสเดินทางเยือนประเทศไทยอย่างเป็นทางการ
วันศุกร์ที่ 10 พฤศจิกายน 2566
นายสุทิน คลังแสง รัฐมนตรีว่าการกระทรวงกลาโหม ได้ให้การต้อนรับ พล.อ. Li Qiaoming ผู้บัญชาการกองทัพบบก กองทัพปลดปล่อยประชาชนจีน ในโอกาสเดินทางเยือนประเทศไทยอย่างเป็นทางการ
ในฐานะแขกของ ทบ. ระหว่าง 8 - 12 พ.ย.66 ณ ห้องรับรอง รมว.กห.
โดยรัฐมนตรีว่าการกระทรวงกลาโหม ได้กล่าวชื่นชมถึงความสัมพันธ์และความร่วมมืออันดีระหว่างกองทัพของทั้งสองประเทศ และยืนยันที่จะส่งเสริมความร่วมมือในด้านการแลกเปลี่ยนการเยือน การแลกเปลี่ยนที่นั่งฝึกศึกษา การบูรณาการการฝึกผสม รวมทั้งเสริมสร้างความร่วมมือด้านการป้องกันประเทศ ทั้งนี้ ผู้บัญชาการกองทัพบบก กองทัพปลดปล่อยประชาชนจีน ได้ชื่นชมความสัมพันธ์ระหว่างกองทัพของทั้งสองประเทศที่มีมาอย่างยาวนานและได้ชี้แจงถึงแนวทางการปฏิรูปกองทัพปลดปล่อยประชาชนจีน ตามวิสัยทัศน์ของ ประธานาธิบดี xi jinping รวมทั้งเห็นพ้องการสนับสนุนความร่วมมือด้านการป้องกันประเทศเช่นเดียวกัน
รัฐบาลไทย-ข่าวทำเนียบรัฐบาล-ที่ปรึกษาฯ ดนัยณัฏฐ์ หนุน โกโก้ระนอง เสริมแนวคิด รวอ. ผลักดันให้เป็น COCOA HUB เมืองไทย
วันศุกร์ที่ 10 พฤศจิกายน 2566
10/11/2566
ที่ปรึกษาฯ ดนัยณัฏฐ์ หนุน โกโก้ระนอง เสริมแนวคิด รวอ. ผลักดันให้เป็น COCOA HUB เมืองไทย
ที่ปรึกษาฯ ดนัยณัฏฐ์ หนุน โกโก้ระนอง เสริมแนวคิด รวอ. ผลักดันให้เป็น COCOA HUB เมืองไทย
วันที่ 9 พฤศจิกายน 2566 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม ลงพื้นที่เยี่ยมชมวิสาหกิจชุมชนโกโก้ระนอง พร้อมด้วย นายวีระกิตติ์ รันทนกิจธนวิชญ์ ผู้ตรวจราชการกระทรวงอุตสาหกรรม นายวิชญพรรณ พลอยทับทิม อุตสาหกรรมจังหวัดระนอง นางสาวอริยาพร อํานรรฆสรเดช ผู้อํานวยการศูนย์ส่งเสริมอุตสาหกรรมภาคที่ 10 โดยมี นายธันวัฒน์ เศวตภัทรวาทิน ผู้ก่อตั้ง บริษัท คาเคาโก้-โกโก้ จํากัด ประธานกลุ่มวิสาหกิจ โกโก้ระนอง ให้การต้อนรับ ณ วิสาหกิจชุมชนโกโก้ระนอง อําเภอเมือง จังหวัดระนอง
วิสาหกิจชุมชนโกโก้ระนอง เริ่มก่อตั้งเมื่อปี 2563 โดยคุณธันวัฒน์ เศวตภัทรวาทิน มีแนวคิดกลับมาพัฒนาพื้นที่ทําการเกษตรด้วยการรื้อฟื้นการปลูกโกโก้ในจังหวัดขึ้นมาใหม่ จากนั้นได้พัฒนาพื้นที่เป็นศูนย์เรียนรู้การปลูกโกโก้และทําเป็นแหล่งท่องเที่ยวเชิงเกษตร มีการเชื่อมโยงกับนักท่องเที่ยวและหน่วยงานภาครัฐ เอกชน คนในพื้นที่สนับสนุนในด้านต่าง ๆ ปัจจุบันนอกจากจะเปิดเป็นแหล่งท่องเที่ยวเชิงเกษตร มีคาเฟ่และสถานที่พักผ่อนภายในบริเวณวิสาหกิจ ยังพัฒนากลุ่มวิสาหกิจ โดยจดเป็นนิติบุคคลทําการแปรรูปเป็นผลิตภัณฑ์คาเคาบิทเทอร์ ส่งให้กับบริษัทคู่ค้าหลัก ทั้งนี้ กลุ่มวิสาหกิจชุมชนโกโก้ระนอง ยังได้ร่วมกับกลุ่มวิสาหกิจโกโก้อีก 7 จังหวัด ในการทําการตลาดในด้านผลิตภัณฑ์สู่ผู้บริโภค โดยมีเป้าหมายหลักในการผลักดันให้โกโก้ที่เพาะปลูกโดยเกษตรไทย เป็นพืชเศรษฐกิจของประเทศ เพื่อสร้างประโยชน์ให้กับประเทศไทย ให้เกษตรกรหันมาสนใจปลูกโกโก้ เพื่อการพัฒนาต่อยอดผลิตภัณฑ์ให้เป็นที่รู้จักและเติบโตมากยิ่งขึ้น
ที่ปรึกษาฯ ดนัยณัฏฐ์ กล่าวว่า จากนโยบายของ นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เมื่อครั้งที่ได้ลงพื้นที่จังหวัดนครศรีธรรมราช มีเกษตรกรที่ปลูกโกโก้กันเป็นจํานวนมาก เพราะโก้โก้เป็นพืชเศรษฐกิจที่มีมูลค่าสูง จึงได้เห็นถึงโอกาสจากโกโก้พืชท้องถิ่นของจังหวัด เป็นที่ต้องการของกลุ่มคนรักโกโก้ อีกทั้งเล็งเห็นโอกาสที่จะผลักดันให้เป็น COCOA HUB เมืองไทย เพื่อเป็นศูนย์กลางรองรับการขยายตัวของอุตสาหกรรมการปลูกโกโก้ในไทย และช่วยผลักดันตลาดโกโก้ในเมืองไทยให้เข้าสู่ตลาดโลกได้ในอนาคต ซึ่งวิสาหกิจชุมชนโกโก้ระนอง ถือเป็นต้นแบบของผลิตภัณฑ์โกโก้ที่มีคุณภาพ สามารถพัฒนาต่อยอดได้อย่างแน่นอน จากการที่สร้างเป็นแหล่งรู้เกี่ยวกับโกโก้ และกรรมวิธีในการผลิตโกโก้ที่หลากหลายรูปแบบ ทั้งคาเฟ่ เครื่องดื่ม และผลิตภัณฑ์แปรรูปต่าง ๆ
ทั้งนี้ วิสาหกิจชุมชนโกโก้ระนอง มีแนวทางการพัฒนาต่อยอดวิสาหกิจฯ ได้แก่ การเพื่อยกระดับผลิตภัณฑ์ให้ได้มาตรฐาน การยกระดับเป็นวิสาหกิจเพื่อสังคม เพื่อสร้างเครือข่ายในพื้นที่ทุกอําเภอในจังหวัด การสร้างแปลงต้นแบบในกรุงเทพฯ โดยจัดแปลงโกโก้ต้นแบบ และมีกิจกรรมการเพาะปลูก และการแปรรูปผลิตภัณฑ์ สร้างกิจกรรมให้นักท่องเที่ยว นักลงทุนและผู้สนใจ ในส่วนของความต้องการที่อยากให้ภาครัฐเข้ามาสนับสนุน ได้แก่ ด้านการพัฒนาออกแบบบรรจุภัณฑ์
การสนับสนุนด้านผลงานวิจัยผลผลิตและผลิตภัณฑ์โกโก้ เพื่อสร้างการยอมรับเชื่อถือได้ เนื่องจากทางกลุ่มมีแผนขยายตลาดเข้าสู่ห้างสรรพสินค้าชั้นนํา และการมีส่วนร่วมของเกษตรกรผู้ปลูกโกโก้ในพื้นที่จังหวัดระนอง เพื่อเพิ่มปริมาณผลผลิต เพื่อแก้ปัญหาวัตถุดิบไม่เพียงพอ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรมลงพื้นที่ติดตามความคืบหน้าและร่วมหารือการจัดงานมหกรรมศิลปะร่วมสมัยนานาชาติ Thailand Biennale, Chiang Rai 2023
วันศุกร์ที่ 10 พฤศจิกายน 2566
รัฐมนตรีว่าการกระทรวงวัฒนธรรมลงพื้นที่ติดตามความคืบหน้าและร่วมหารือการจัดงานมหกรรมศิลปะร่วมสมัยนานาชาติ Thailand Biennale, Chiang Rai 2023
รัฐมนตรีว่าการกระทรวงวัฒนธรรมลงพื้นที่ติดตามความคืบหน้าและร่วมหารือการจัดงานมหกรรมศิลปะร่วมสมัยนานาชาติ Thailand Biennale, Chiang Rai 2023
รัฐมนตรีว่าการกระทรวงวัฒนธรรมลงพื้นที่ติดตามความคืบหน้าและร่วมหารือการจัดงานมหกรรมศิลปะร่วมสมัยนานาชาติ Thailand Biennale, Chiang Rai 2023
เมื่อวันที่ 8 พฤศจิกายน 2566 นายเสริมศักดิ์ พงษ์พานิช รัฐมนตรีว่าการกระทรวงวัฒนธรรมลงพื้นที่ติดตามความคืบหน้าและร่วมหารือการจัดงานมหกรรมศิลปะร่วมสมัยนานาชาติ Thailand Biennale, Chiang Rai 2023 โดยมี นายพุฒิพงศ์ ศิริมาตย์ ผู้ว่าราชการจังหวัดเชียงราย นายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรม นายประสพ เรียงเงิน ผู้อํานวยการสํานักงานศิลปวัฒนธรรมร่วมสมัย นางสาวเพ็ญพิสุทธิ์ จินตโสภณ เลขานุการรัฐมนตรีว่าการกระทรวงวัฒนธรรม คุณกฤติยา กาวีวงศ์ ผู้อํานวยการฝ่ายศิลป์ มหกรรมศิลปะร่วมสมัยนานาชาติ Thailand Biennale, Chiang Rai 2023 ผู้บริหาร และผู้แทนจากหน่วยงานที่เกี่ยวข้องเข้าร่วม ณ หอศิลป์ร่วมสมัยเมืองเชียงราย (Chiang Rai International Art Museum : CIAM)
มหกรรมศิลปะร่วมสมัยนานาชาติ Thailand Biennale, Chiang Rai 2023 กําหนดจัดในพื้นที่เหนือสุดของประเทศไทย ได้แก่ จังหวัดเชียงราย ภายใต้แนวคิด “เปิดโลก (The Open World)” โดยจะจัดขึ้นในพื้นที่สําคัญทั่วจังหวัดเชียงราย กําหนดจัดขึ้นระหว่างวันที่ 9 ธันวาคม 2566 ถึงวันที่ 30 เมษายน 2567
รัฐบาลไทย-ข่าวทำเนียบรัฐบาล-กระทรวงยุติธรรม ให้การต้อนรับคณะกรรมการว่าด้วยสิทธิเด็กแห่งสหประชาชาติฯ เพื่อหารือข้อราชการร่วมกัน
วันศุกร์ที่ 10 พฤศจิกายน 2566
10/11/2566
กระทรวงยุติธรรม ให้การต้อนรับคณะกรรมการว่าด้วยสิทธิเด็กแห่งสหประชาชาติฯ เพื่อหารือข้อราชการร่วมกัน
กระทรวงยุติธรรม ให้การต้อนรับคณะกรรมการว่าด้วยสิทธิเด็กแห่งสหประชาชาติฯ เพื่อหารือข้อราชการร่วมกัน
ในวันศุกร์ที่ ๑๐ พฤศจิกายน ๒๕๖๖ เวลา ๐๙.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ได้ให้การต้อนรับ นางสาวแอน สเกลตัน (Ms. Ann Skelton) ประธานของคณะกรรมการว่าด้วยสิทธิเด็กแห่งสหประชาชาติ (Chairperson of the Committee on the Rights of the Child) และรองประธาน นางสาว โซปิโอ คีลาด (Ms. Sopio Kiladze) ร่วมด้วยคณะผู้แทนจากองค์การยูนิเซฟ (UNICEF) ประจําภูมิภาคเอเชียตะวันออกและแปซิฟิก และประจําประเทศไทย ณ ห้องรับรองกระทรวงยุติธรรม ชั้น ๑๑
ในการนี้ รัฐมนตรีว่าการกระทรวงยุติธรรมเน้นย้ําความสําคัญของการสร้างความร่วมมือกับภาคีเครือข่าย ทั้งในประเทศและนานาชาติ เพื่อส่งเสริมและประกันสิทธิเด็ก และกล่าวถึงบทบาทของกระทรวงยุติธรรมในการร่วมผลักดันการดําเนินการตามอนุสัญญาว่าด้วยสิทธิเด็กที่ไทยร่วมเป็นภาคี ตั้งแต่ปี พ.ศ. ๒๕๓๕
ต่อจากนั้น ระหว่างเวลา ๐๙.๓๐ - ๑๑.๐๐ ณ ห้องประชุม ๑๐ - ๐๖ ชั้น ๑๐ อาคารกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม พร้อมด้วยผู้แทนจากกองการต่างประเทศ สํานักงานปลัดกระทรวงยุติธรรม กรมคุ้มครองสิทธิและเสรีภาพ กรมพินิจและคุ้มครองเด็กและเยาวชน กรมสอบสวนคดีพิเศษ และสํานักงานกิจการยุติธรรม ได้หารือในประเด็นที่เกี่ยวข้องกับการส่งเสริมและคุ้มครองสิทธิเด็ก อาทิ การเพิ่มอายุขั้นต่ําของเด็กในการรับผิดทางอาญา การแก้ไขปัญหาละเมิดทางเพศเด็กและการละเมิดทางเพศเด็กออนไลน์ รวมถึงการลงโทษต่อผู้กระทําผิดในการกระทําผิดดังกล่าว การอํานวยความยุติธรรมต่อเด็กและเยาวชน การดําเนินการเพื่อคุ้มครองเด็กในจังหวัดชายแดนภาคใต้ การแก้ปัญหาเด็กไร้รัฐ-ไร้สัญชาติในประเทศไทย การส่งเสริมให้เยาวชนห่างไกลจากการกระทําผิดซ้ํา และลดการกระทําผิดซ้ํา โดยการหารือในครั้งนี้ นับเป็นการกระชับความสัมพันธ์และส่งเสริมความร่วมมือระหว่างไทยและคณะกรรมการว่าด้วยสิทธิเด็กแห่งสหประชาชาติเพื่อส่งเสริมและคุ้มครองสิทธิเด็ก รวมถึงผลักดันการดําเนินการตามอนุสัญญาว่าด้วยสิทธิเด็กที่ไทยร่วมเป็นภาคี ให้มีความก้าวหน้าต่อไป
รัฐบาลไทย-ข่าวทำเนียบรัฐบาล-Govt and Toyota Motors Asia Pacific to work together to promote Thailand as region’s top automotive manufacturing hub
วันศุกร์ที่ 10 พฤศจิกายน 2566
10/11/2566
Govt and Toyota Motors Asia Pacific to work together to promote Thailand as region’s top automotive manufacturing hub
Govt and Toyota Motors Asia Pacific to work together to promote Thailand as region’s top automotive manufacturing hub
November 9, 2023, at 0930hrs, at the Purple Room, Thai Khu Fah Building, Government House, Mr. Masahiko Maeda, president of Toyota Motors Asia Pacific (TMAP) and Mr. Kalin Sarasin, Chairman of the Board of Directors of Toyota Motor Thailand, together with the company executives, paid a courtesy call on Prime Minister and Minister of Finance Srettha Thavisin. Government Spokesperson Chai Wacharonke disclosed gist of the meeting as follows:
The Prime Minister expressed pleasure to meet with the management team from TMAP and Toyoya Thailand, and affirmed the Government’s support over their investment in the country. The Government realizes how important the investment of Japanese automobile manufacturers is to Thailand’s supply chain. The Thai Government also strives to seek proper investment measures to meet their needs. Discussion and exchange of views on both internal structure and additional incentives should be carried out, especially when the Prime Minister is scheduled to visit Japan soon.
TMAP president stated that the company is aware of economic potential and strong development of automotive manufacturing industry in Thailand, especially pickup trucks and EVs. Thailand’s automotive industry is globally competitive, and has become one of the world’s manufacturing and export hubs. TMAP committed to work together with the Thai Government in advancing Thailand as ASEAN’s top manufacturing hub for ICE, HEV, PHEV, BEV, and FCEV, in parallel with achieving carbon neutrality, in a bid to sustain the country’s supply chain and automotive export industry.
Both parties also discussed the Government’s policies and measures on promotion of automotive industry. The Prime Minister underscored the Government’s priority to promote EVs and clean energy, and to become ASEAN’s top EV manufacturing hub. The TMAP delegation called on the Government’s long-term support through tax privileges and subsidies to guarantee automobile domestic sales and export, and through implementing a measure related to end-of-life vehicles (ELV) which would contribute to the revival of the entire automotive industry supply chain, in line with Thailand's clean energy policy. The Prime Minister was interested and assigned concerned agencies to explore feasibility of proper implementation of the measure.
At the end of the meeting, the Prime Minister reaffirmed the Government’s support provided to automotive manufacturers and investors for mutual interest and for stronger growth of Thailand’s automotive industry.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม เป็นประธานการประชุมคณะกรรมการการบูรณาการการกำหนดแนวทางการจัดงานประเพณีลอยกระทง  เพื่อส่งเสริมเทศกาลประเพณีของชาติให้เป็นหมุดหมายของนักท่องเที่ยวทั่วโล
วันศุกร์ที่ 10 พฤศจิกายน 2566
10/11/2566
รัฐมนตรีว่าการกระทรวงวัฒนธรรม เป็นประธานการประชุมคณะกรรมการการบูรณาการการกําหนดแนวทางการจัดงานประเพณีลอยกระทง  เพื่อส่งเสริมเทศกาลประเพณีของชาติให้เป็นหมุดหมายของนักท่องเที่ยวทั่วโล
รัฐมนตรีว่าการกระทรวงวัฒนธรรม เป็นประธานการประชุมคณะกรรมการการบูรณาการการกําหนดแนวทางการจัดงานประเพณีลอยกระทง พุทธศักราช ๒๕๖๖ ครั้งที่ ๑/๒๕๖๖ เพื่อส่งเสริมเทศกาลประเพณีของชาติให้เป็นหมุดหมายของนักท่องเที่ยวทั่วโลก อนุรักษ์ สืบสานและส่งเสริมงานวัฒนธรรม
รัฐมนตรีว่าการกระทรวงวัฒนธรรม เป็นประธานการประชุมคณะกรรมการการบูรณาการการกําหนดแนวทางการจัดงานประเพณีลอยกระทง พุทธศักราช ๒๕๖๖ ครั้งที่ ๑/๒๕๖๖ เพื่อส่งเสริมเทศกาลประเพณีของชาติให้เป็นหมุดหมายของนักท่องเที่ยวทั่วโลก อนุรักษ์ สืบสานและส่งเสริมงานวัฒนธรรมและขนบธรรมเนียมประเพณีที่สําคัญของชาติ
วันที่ ๑๖ ตุลาคม ๒๕๖๖ เวลา ๑๓.๓๐ น. นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เป็นประธานการประชุมคณะกรรมการการบูรณาการการกําหนดแนวทางการจัดงานประเพณีลอยกระทง พุทธศักราช ๒๕๖๖ ครั้งที่ ๑/๒๕๖๖ โดยมี นายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายโกวิท ผกามาศ อธิบดีกรมส่งเสริมวัฒนธรรม นายชัยพล สุขเอี่ยม อธิบดีกรมการศาสนา นายประสพ เรียงเงิน ผู้อํานวยการสํานักงานศิลปวัฒนธรรมร่วมสมัย นางสาวเพ็ญพิสุทธิ์ จินตโสภณ เลขานุการรัฐมนตรีว่าการกระทรวงวัฒนธรรมและผู้แทนหน่วยงานต่างๆ ทั้งภาครัฐและเอกชนที่เป็นกรรมการฯ กว่า ๓๐ หน่วยงาน เช่น กระทรวงมหาดไทย กระทรวงสาธารณสุข กรุงเทพมหานคร กระทรวงการท่องเที่ยวและกีฬา สํานักงานตํารวจแห่งชาติ เข้าร่วม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม และผ่านระบบการประชุมทางไกล (Application Zoom)
การประชุมครั้งนี้ เพื่อขับเคลื่อนงานประเพณีที่สอดคล้องกับนโยบายรัฐบาล (THACCA)ในประเด็นการสร้างการรับรู้งานเฟสติวัลของไทยและนโยบายของรัฐมนตรีว่าการกระทรวงวัฒนธรรมประเด็นการส่งเสริมเทศกาลประเพณีของชาติและเทศกาลอื่นๆ ด้านวัฒนธรรมให้เป็นหมุดหมายของนักท่องเที่ยวทั่วโลกและการอนุรักษ์ สืบสานและส่งเสริมงานวัฒนธรรมและขนบธรรมเนียมประเพณีที่สําคัญของชาติให้คงคุณค่าและเนื้อหาสาระของวัฒนธรรมอันดีงามของไทย และเพื่อบูรณาการแนวทางความร่วมมือการดําเนินงานของทุกภาคส่วนในการจัดทํามาตรการเพื่อสืบสานคุณค่าอันดีงานของประเพณีลอยกระทงให้เด็ก เยาวชนและประชาชนได้รับทราบแนวทางที่ถูกต้อง เหมาะสมและสามารถนําไปปฏิบัติ รวมทั้ง ประเทศไทยได้เตรียมเสนอประเพณีลอยกระทงในประเทศไทยเป็นตัวแทนมรดกวัฒนธรรมที่จับต้องไม่ได้ของมนุษยชาติต่อยูเนสโก และเพื่อส่งเสริมประเพณีลอยกระทงสร้างมูลค่าทางเศรษฐกิจ
ทั้งนี้ ประเพณีลอยกระทง ตรงกับวันขึ้น ๑๕ ค่ํา เดือน ๑๒ หรือช่วงคืนวันเพ็ญ ของทุกปี นิยมนํากระทงลอยไปตามลําน้ํา เพื่อบูชาพระพุทธเจ้าแสดงความขอบคุณพระแม่คงคา อีกทั้ง เป็นการร่วมกันอนุรักษ์ ส่งเสริม สืบสาน และต่อยอดประเพณีลอยกระทงของไทยให้คงอยู่และเป็นที่รู้จักในนานาชาติต่อไป
รัฐบาลไทย-ข่าวทำเนียบรัฐบาล-กระทรวงวัฒนธรรมรวมใจชาวราชบุรี ฟื้นตลาดน้ำเรือนไม้โบราณ ๑๕๐ ปี “ตลาดน้ำเหล่าตั๊กลัก"
วันศุกร์ที่ 10 พฤศจิกายน 2566
10/11/2566
กระทรวงวัฒนธรรมรวมใจชาวราชบุรี ฟื้นตลาดน้ําเรือนไม้โบราณ ๑๕๐ ปี “ตลาดน้ําเหล่าตั๊กลัก"
กระทรวงวัฒนธรรมรวมใจชาวราชบุรี ฟื้นตลาดน้ําเรือนไม้โบราณ ๑๕๐ ปี “ตลาดน้ําเหล่าตั๊กลัก" สัมผัสวิถีวัฒนธรรมพี่น้องชาวไทยเชื้อสายจีน พร้อมดันตลาดน้ําเป็น Soft Power หนุนท่องเที่ยวเชิงสร้างสรรค์และวัฒนธรรม กระตุ้นเศรษฐกิจ สร้างรายได้ชุมชน
กระทรวงวัฒนธรรมรวมใจชาวราชบุรี ฟื้นตลาดน้ําเรือนไม้โบราณ ๑๕๐ ปี “ตลาดน้ําเหล่าตั๊กลัก” สัมผัสวิถีวัฒนธรรมพี่น้องชาวไทยเชื้อสายจีน พร้อมดันตลาดน้ําเป็น Soft Power หนุนท่องเที่ยวเชิงสร้างสรรค์และวัฒนธรรม กระตุ้นเศรษฐกิจ สร้างรายได้ชุมชน
วันที่ ๒๔ กันยายน ๒๕๖๖ เวลา ๑๔.๐๐ น. นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เป็นประธานพิธีเปิดตัว ๑๐ ตลาดบก ๖ ตลาดน้ํา สืบสานวัฒนธรรมไทย ประจําปีงบประมาณ พ.ศ. ๒๕๖๖ “ตลาดน้ําเหล่าตั๊กลัก” โดยมี นางโชติกา อัครกิจโสภากุล รองปลัดกระทรวงวัฒนธรรม นางวริษฐา สงวนเสริมศรี รองผู้ว่าราชการจังหวัดราชบุรี นางโสภา สุนทโรดม ประธานวิสาหกิจชุมชนตลาดน้ําเหล่าตั๊กลัก นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม นางสุภัทร กิจเวช ผู้ช่วยปลัดกระทรวงวัฒนธรรม ผู้บริหารกระทรวงวัฒนธรรม วัฒนธรรมจังหวัดในพื้นที่ภาคกลาง หัวหน้าส่วนราชการ ผู้นําชุมชนฯ ผู้ขับเคลื่อนตลาดน้ําเหล่าตั๊กลัก เครือข่ายทางวัฒนธรรม แขกผู้มีเกียรติ นักท่องเที่ยว ประชาชนและสื่อมวลชนเข้าร่วม ณ ตลาดน้ําเหล่าตั๊กลัก ตําบลดําเนินสะดวก อําเภอดําเนินสะดวก จังหวัดราชบุรี
โดยมีกิจกรรมประกอบด้วย การแสดงศิลปวัฒนธรรม การแสดงคณะสิงโต ดนตรีจีน การแสดงกวนอิมพันมือ พิธีมอบเกียรติบัตรให้แก่ผู้สนับสนุนการขับเคลื่อนตลาดน้ําฯ เยี่ยมชมการสาธิตภูมิปัญญาทางวัฒนธรรม ผลิตภัณฑ์ทางวัฒนธรรม (CPOT/CCPOT) และเยี่ยมชมตลาดน้ําเหล่าตั๊กลัก
ทั้งนี้ “ตลาดน้ําเหล่าตั๊กลัก” จังหวัดราชบุรี เป็นตลาดที่มีตํานานเล่าขานมายาวนาน คําว่า เหล่าตั๊กลัก แปลว่า ตลาดเก่า ซึ่งตั้งอยู่บริเวณปากคลองลัดพลี ติดกับคลองดําเนินสะดวก เป็นตลาดที่เกษตรกรนําสินค้าเกษตรมาค้าขายทางเรือตามลําคลอง ทัศนียภาพสองฝั่งคลองเป็นเรือนไม้แถวริมน้ําแบบโบราณ นักท่องเที่ยวนิยมล่องเรือชมวิถีชีวิตของชาวสวน ศาสนสถาน บ้านเก่าในอดีต และสัมผัสกับวัฒนธรรมของชาวไทยเชื้อสายจีน มีอาหารยอดนิยมที่ต้องไปชิม ขอแนะนําเมนูข้าวแห้งทรงเครื่อง ข้าวต้มแบบฉบับชาวจีน เกี้ยมอี๋น้ําใส ก๋วยเตี๋ยวหมูต้มยํามะนาวสด ผัดไทย ทอดมันหัวปลี หมูสะเต๊ะ ไอศกรีมมะพร้าวน้ําหอม และกาแฟโบราณ ของฝากที่เป็นของรับประทานและของที่ระลึก เช่น ส้มโอพันธุ์ขาวใหญ่ องุ่น มะม่วง กล้วย น้ําตาลมะพร้าว มะพร้าวกะทิ ซีอิ๊วตราเสือ เสื้อยืด ตู้ไม้สักจิ๋วโบราณ และบ้านไม้จําลอง เปิดบริการในวันศุกร์ เสาร์ อาทิตย์ และวันหยุดนักขัตฤกษ์ เวลา ๐๘.๐๐ - ๑๔.๐๐ น.